
Répáshuta Község Önkormányzata

3559 Répáshuta, Kossuth út 2.

216-7/2013.




     JEGYZŐKÖNYV 

Készült Répáshuta Község Önkormányzata Képviselő-testületének 2013. július 17. napján 17.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla címzetes főjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Döntés KEOP-1.1.1./C/13. pályázaton való részvételről

     Előadó: Mátrai Károly polgármester
2./ Döntés tankönyvtámogatásról

     Előadó: Mátrai Károly polgármester
A napirendi pontokat a képviselő-testület változtatás nélkül 5 igen szavazattal elfogadja.

1. Napirendi pont: Döntés KEOP-1.1.1./C/13. pályázaton való részvételről

Előadó: Mátrai Károly polgármester

A polgármester ismerteti a KEOP-1.1.1./C/13. települési szilárdhulladék-gazdálkodási rendszerek eszközparkjának fejlesztésre vonatkozó előterjesztést.

Az előterjesztés tárgya:

A KEOP-1.1.1/C/13 Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázat tervezett tartalmának rövid ismertetése. Döntés meghozása a pályázaton való indulásról a Miskolc Térségi Konzorcium tagönkormányzataként. Utólagos jóváhagyás megadása Miskolc térségi Konzorcium 2013.06.28-én megtartott ülésén megadott” Felhatalmazás megadása, pályázat előkészítésére és benyújtására, Miskolc Megyei Jogú Város Önkormányzata, mint Gesztor Önkormányzat számára a kiírásra kerülő KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázati tartalom jóváhagyását követően” Konzorciumi döntésre.

Előterjesztés tartalma: 

A KEOP 1.1.1./C/13 számú pályázati kiírás megjelenése 2013.06.21-én megtörtént. Tekintettel arra, hogy a pályázati tartalma jelentős mértékben segítheti a Miskolc Térségi Konzorcium átalakuló hulladékgazdálkodási tevékenységét, jelen előterjesztésben a pályázat beadásához kapcsolódó Konzorciumi felhatalmazás megadására teszek javaslatot.

A pályázat alapvető céljai között került meghatározásra többek között:

A korszerű, logisztikai alapon szervezett, a szelektív hulladékkezelésre alapozott hulladékgazdálkodási rendszereken keresztül lehetséges a hulladékgazdálkodási prioritások érvényre juttatása (megelőzés, hasznosítás, környezetkímélő ártalmatlanítás).

A lakosság egészségvédelme érdekében, az Európai Uniós, továbbá a hazai jogszabályi követelmények kielégítése céljából az elmúlt években számos hulladékgazdálkodási rendszer továbbfejlesztése, bővítése megtörtént, illetve folyamatban van (részben ISPA/KA, részben KEOP forrásból). 

A hatékony, térségi szintű hulladékgazdálkodási rendszerek kialakításával biztosítani lehet az uniós előírások által meghatározott országos célkitűzések elérését.

A konstrukció keretében a hulladék lerakástól történő eltérítéséhez szükséges eszközök támogathatóak. A KEOP 1.1.1./C/13 pályázati rendszer a települési szilárdhulladék-gazdálkodási rendszerek eszközparkjának fejlesztése és informatikai korszerűsítése révén hozzájárul a hazai hulladékgazdálkodás jogszabályi hátterének átalakításával, kiemelten a hulladékról szóló 2012. évi CLXXXV. törvény (Ht.) hatályba lépésével jelentkező új feladatok, kötelezettségek teljesítéséhez. A konstrukció egyik célja a piaci viszonyok átrendeződéséből, a közszolgáltatási rendszerek átalakulásából adódó kieső szállítási és kezelő kapacitások helyettesítése a szolgáltatás fenntarthatóságának érdekében. A lerakási járulék bevezetésével a környezetvédelmi szempontokon túlmenően gazdaságilag is indokolttá válik a hulladék lerakás előtti kezelése, és ezzel a lerakott hulladék mennyiségének csökkentése.
A pályázat benyújtásával egyrészt biztosítani kívánjuk a jelenlegi közszolgáltató tulajdonában lévő eszközök pótlását, annak érdekében, hogy az eszközök esetleges hiánya ne okozzon a közszolgáltatásban fennakadást. 

Másrészt áttekintettük a KEOP-1.1.1./B forrásból jelenleg megvalósuló pályázat elemeit, annak érdekében, hogy a pályázat beadásakor még nem ismert, jelenleg hatályos jogszabályi környezetből eredő hiányosságokat pótolni, valamit a rendszer működésének hatékonyságát javítani tudjuk. 

E két szempont vizsgálata kapcsán az alábbiak szerint határoztuk meg a szükséges eszközöket, a korábban megépült, ISPA forrásból megvalósult projekt keretében létrejött Konzorciumi vagyon hasznosítására, illetve a hulladékgazdálkodás fejlődési lehetőségeire tekintettel:

Kommunális hulladékgyűjtés kiépítése

· Átrakóállomás üzemeltetése (Miskolc, József Attila út) 

· Szelektív gyűjtőszigetek cseréje/újak kihelyezése, szelektív hulladékgyűjtés további biztosítása, hatékonyság növelése

· Hulladékudvarok üzemeltetése 

· Edényzet cseréje, chiprendszer beszerzése

· Szállítójárművek beszerzése RDF/szelektív szállításhoz nyerges vonató, multiliftes jármű 

· Telephely kiszolgáló gépek beszerzése 
A fenti területek tekintetében előirányzott eszközök beszerzése képes biztosítani a hulladékgazdálkodás jelenlegi színvonalának és hatékonyságának fenntartását tisztán önkormányzati többségi tulajdonú közszolgáltatás keretében. Az eszközök listája és összetétele a pályázat előkészítése során kerül meghatározásra, a szükséges felmérések eredményeként. 

A tervezett eszközbeszerzés nemcsak garantálja a jelenlegi közszolgáltatás keretében használt eszközparkhoz hasonló rendelkezésre állását, de teljesen új, egységes géptípusok beszerzését is biztosítja, ezzel a költséghatékonyságot is javítva. 

A pályázati kiírás tartalmaz továbbá olyan fejlesztési céllal beszerezhető eszközöket (pl.: a nyerges vonató, csurgalék víz szállító pótkocsi, kukamosó autó, stb.), amelyek a jelenleg már ismert problémák kezelését is biztosítják, ezzel a rendszer színvonalának növekedést és hatékonyabb üzemeltetést biztosít. 

Jelentős újítást jelent, a lakosság számára beszerzendő chippel (elektronikus azonosító) szerelt új edényzet, amely lehetővé teszi a fogyasztási helyek azonosítását, s a lakosság által folyamatosan hiányként jelzett és 2015-től elkerülhetetlenül bevezetendő kéttényezős díj alkalmazási feltételeit (rendelkezésre állás + ürítésenkénti díj). 

A lakosságnál szerzett pozitív (igazságosabb teherviselés) hatáson kívül, a rendszer nagy előnye, hogy kiszűri a nem fizető fogyasztókat, ezzel növelve a kintlévőségek csökkentésére irányuló tevékenységek hatékonyságát.  

A tervezett pályázat eredményeként megvalósulhat Miskolc és térsége magas színvonalú hulladékgazdálkodási közszolgáltatása, amely többségi önkormányzati háttérrel és nagyarányú lakossági támogatottsággal rendelkezik. 

A tervezett projekt teljes bekerülési költsége elérheti a 3 milliárd forintot.

A tervezett pályázati forrással elnyerhető pályázati intenzitás minimum 90, maximum 100%-os.

A tervezett pályázati eljárás saját forrás igénye a Miskolc Térségi Konzorcium Fejlesztési Alap I. számláján megtalálható forrásból az NKEK Nonprofit Kft. (Közreműködő Szervezet az ISPA és KEOP projektekben) hozzájárulását követően biztosítható.

A pályázatban megvalósuló fejlesztésekkel a közszolgáltató a megfelelő engedélyek és erőforrások meglétével jogszerű keretek között biztosíthatja a Miskolc Térségi Konzorcium területén a hulladékgazdálkodási közszolgáltatási feladatok ellátását, valamint az ISPA és KEOP pályázati források felhasználásával beszerzett és beszerzendő eszközök működtetését.

A fejlesztésekkel a közszolgáltató, annak nonprofit jellege miatt a hulladékgazdálkodás fejlesztésén és magas szinten történő biztosításán kívül nem profit érdekelt gazdasági társaságként fog működni.

A közszolgáltatás működése az ISPA és KEOP projektekben beszerzett, a Miskolc Térségi Konzorcium osztatlan közös tulajdonát képező eszközökkel, az igénybe vehető állami támogatásokkal a jelenleginél egyszerűbb és ezáltal olcsóbb, és átláthatóbb gazdálkodást fog eredményezni.

Az előterjesztés szorosan kapcsolódik a folyamatban lévő KEOP -1.1.1/B/10-11-2011-0001 számú Támogatási szerződéshez, valamint az ISPA Támogatási Szerződésben beszerzett vagyontárgyak hasznosulásához.
A polgármester javasolja a határozat meghozatalát.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének
29/ 2013.(VII.17) Önkormányzati Határozata

                       Tárgy: Döntés a KEOP-1.1.1./C/13 pályázaton való részvételről
· Répáshuta Község Önkormányzat képviselő testülete megismerve a „A KEOP-1.1.1/C/13 Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázat tervezett tartalmának rövid ismertetése. Döntés meghozása a pályázaton való indulásról a Miskolc Térségi Konzorcium tagönkormányzataként. Utólagos jóváhagyás megadása Miskolc térségi Konzorcium 2013.06.28-én megtartott ülésén megadott felhatalmazás megadása, pályázat előkészítésére és benyújtására, Miskolc Megyei Jogú Város Önkormányzata, mint Gesztor Önkormányzat számára a kiírásra kerülő KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázati tartalom jóváhagyását követően” Konzorciumi döntésre megnevezésű előterjesztést, az alábbi határozatokat hozza:
· Répáshuta Község  Önkormányzat képviselő testülete” a KEOP-1.1.1/C/13 Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázat tervezett tartalmának rövid ismertetése alapján döntés hoz a pályázaton való indulásról a Miskolc Térségi Konzorcium tagönkormányzataként. 
· Répáshuta Község Önkormányzat képviselő testülete utólagos jóváhagyást ad Répáshuta Község Önkormányzat Polgármestere számára a Miskolc Térségi Konzorcium 2013.06.28-én megtartott ülésén megadott ” Felhatalmazás megadása, pályázat előkészítésére és benyújtására, Miskolc Megyei Jogú Város Önkormányzata, mint Gesztor Önkormányzat számára a kiírásra kerülő KEOP-1.1.1/C/13 - Települési szilárdhulladék-gazdálkodási rendszerek eszközparkjának fejlesztése, informatikai korszerűsítése- megnevezésű- pályázati eljárásban, a pályázati tartalom jóváhagyását követően” Konzorciumi jóváhagyó döntésre. 

Határidő: azonnal

Felelős: Mátrai Károly polgármester
2. Napirendi pont: Döntés tankönyvtámogatásról

Előadó: Mátrai Károly polgármester

A polgármester előadja, hogy konzultált Bükkszentkereszt polgármesterével az általános iskolai gyermekek tankönyvtámogatásáról.

Minden gyermek részére ingyenes lenne a tankönyv, amennyiben a két önkormányzat arányosan támogatást adna. Ez Répáshuta esetében 112.154.-Ft, Bükkszentkereszt esetében 271.391.-Ft.

Javasolja a döntés meghozatalát a támogatásról.

Észrevétel nem hangzott el.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

30/2013.(VII.17.) Önkormányzati Határozata

Tárgy: Bükki Szlovák Nemzetiségi Általános Iskola tanulóinak tankönyvtámogatása

Répáshuta Község Önkormányzat Képviselő-testülete úgy határozott, hogy a Bükki Szlovák Nemzetiségi Általános Iskola tanulói részére 112.154.-Ft tankönyvtámogatást nyújt.
Határidő: 2013. augusztus 8.

Felelős: Mátrai Károly polgármester

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
címzetes főjegyző

